
Heera hajji fii umrah. 

Qopheysaan-shekJamaal 
shek Muhammad. 

Bismillaahirrahmaani 

rrahiim. 

Alhamdu liLAAHI wassalaatu 
wassalaamu alaa rasuulliLaah 
s.a.w. wa alaa aalihii wasahbihii 
ajmaiin. 

Hajjiin ibaadaa jabduudha. roga 
5ffaa kan islaamaati.nama 
dandeeytii ąabeenyaa ąaburratti 
umrii isaa keysatti yoggu 1 hajjii 
godhuun dirqama 
jabeyfamaadha.osoo dandayan 
diisuun badii 

guddoodha.RABBIIN s.w. akkana 
jedha" 

"Hajjiin mana makkaa dirqama 
Rabbiin ummatarraa qabu, nama 
humna karaa gama isaatti 
dandayeef. Ammoo namni didee 
kafare akka fedhe, Rabbiin 
dureysa 

faarfamaadha."Qur'aanul kariim. 
Hadiisatti Nabiin keenya 
s.a.w.akkana jedha. 

"Namni hajji godhe osoo 
hindoggoggorin, osoo badii 
hindalagi, akka waan guyyaa 
dhalateeti qulqullaayee gala." 
hadiisa birootti "hajjiin 
sirrooftuun galanni isii jannatum 
gosa ihraamaa (hidhannaa). 
gosti ihraama (hidhannaa) 
hajiifii umraa gosa sadihi. isaanis 

1-hajji qofa (ifraada),2 -lameen 
walirratti lakkuu (qiiraana), 3- 
umraahiikkatanii hajjii 
eeggachuu(tamattu'a)caalaan 








3kanaa tamattu'a. kana jechuun 
dura umraa qofa hidhachuun 
akkuma makka dhaqanitti 
hatattamatti umraa godhanii 
hiikkatanii hajjii eeggachuudha. 
yogguu guyyaan 8 gaye hajjii 
hidhatanii itti fufuudha.Nabiin 
kenya s.a.w. hajjatal wadaa'i 
keysatti sahaboota akka 
kanahidhatani fii kanneen 
akkaataa birootti hidhatanis 
akka kanatti jirjiiran ajaje. 

hojii umraa boodaan hajjii 
(tamattu'a). 

1-yeroo deemsaaf asirraa gara 
hajjii kaate bakkuma irraa 
deemtu sanitti qaama dhiqatta. 
kara dirree xiyyaaraa deemta. 

2- yeroo dirree xayyaaraa 
(boolee) seente uffata kee hunda 
baafatteeti uffata ihraama 
uffatta. waan urgaawu godhatta. 
Raka'aa 2 salaatta. 

3- umraa hidhatta akkana jettee, 

"Labbeyka umratan- labbeyka 
Allaahumma labbeyka labbeyka 
laashariika laka labbeyka 
innalhamda wanni'imata laka 
walmulka laa shariika 
lak".jetteeti hidhatta. labbeykaa 
tana ittuma fufta hanga xawaafa 
jalqabdutti. 

4- yogguu masjidal haraam 
seentu miila mirgaa dursita. 
bismiLLAAHI wassalaatu 
wassalaamu alaa 
rasuulillaahi...qaraata. 

5- eegasii kara hajarul aswad 
achii deemta,harka mirgaatiin 
hajarul aswad tuqateeti harka 
san dhungata, yoo tuqatuu 
dadhabde itti harkaan akeekta 
hindhungatu.yeroo tana akkana 
jetta> 

tiL UL»j 1 ^il^jąSt a&Ij iiit ^uu 
<Óit (j ,Ld ,U\a AJLuA tclulj f IŚjj 

"Bismillaahi wallaahu akbar 
Allaahumma iimaanan bika 
watasdiiqan bikitaabika 
wawafaa'an bi ahdika 


wattibaa'an lisunnati nabiyyika 
muhammadin s.a.w." 

6- achirraa beytii bitaa ketitti 
gootee xawaafa jalqabda,yogguu 
ruknal yamaanii geesse nituqatta 
garuu hindhungattu.Rukniifii 
hajarul aswad jiddutti akkana 
jetta. 

"Rabbanaa aatinaa fiddunyaa 
hasanatan wafil aakhirati 
hasanatan waqinaa 
azaabznnaar,Allahumma innii 
as'aluka al'afwa wal aafiyata 
fidduniyaa waraakhirah" 

7- yeroo hajarul aswad irra 
dhufte hunda allaahu akbar jetta, 
yeroo xawaafaa zikrii, du'aa'ii 
qaraatii qur'aanaa itti fufi. 

8- xawaafa duraa kana kessatti 
afrii tee bobaa mirgaa jalaan 
baafatta, marsaa duraa sadan 
keysatti nifiiyda fiigicha xiqqaa. 

9- yogguu xawaafa 7 fixxe kara 






maqaama ibraahiim achi 
deemta.aayata kana qaraata. 

Wattakhizuu min maqaami 
ibraahiima musallaa... 
qaraata.isa duubatti raka'aa 2 
salaati. 

10- san booda kara hajarul aswad 
as deebitee tuqatta yoo 
dandeesse. 

11- san booda kara sa'iyii 
olbahi.yogguu safatti dhihaatte. 

"Innassafaa walmarwata 
minsha'aairillaahi..." 
qara'i.deemii safarratti olbahi 
ka'ibatti fuula deebi'i duaa'ii 
Rabbi kadhu.du'aa'ii nabiin 
kenya s.a.w. asitti kadhate 
keysaa takka tana yoggu 3 irra 
deddeebi'i. 

12- eegasii gara marwaa gadi buii 
sa'iyii godhi.deemi yeroo 
mallattoo magarroo lameen 
jedduu geesse fiigi.yogguu 
marwaa geesse irratti olbahi 
kaibatti fuula deebi'i harka banii 
Rabbi kadhu.akkasumatti kara 
safaa egasii kara marwaa yoggu 7 
godhi. sa'iyii safaaf marwa 
jiddutti godhamtu tana keeysatti 
zikrii qaraatii qur'aanaa, du'aa'ii 
heddummeysi. 

13- yogguu marsaa 7n fixxe 
mataa haadadhu takkii 
gabaabsi.dubartiin waaxiqqoma 
fiixarraa murti.umraan asitti 
dhuma.uffata kee jirjiiradhuu 
gara bekkaa qubattee tessoo 
keetii deemi.Hanga baatiin hajjii 
(zulhijjaa)guyyaa8 geysutti 
akkanumatti turi. 

Akkaataa hajjii. 

Baatii hajjii (zulhijjaa) guyyaa 
8ffa. 

14- guyyaa 8ti (guyyaa tarwiyaa) 
yeroo waaree bakkuma jirturraa 


hajjii hidhadhuu.akkuma yeroo 
umraa hidhattuutti qaama 
dhiqdhuu ,urgeyfadhuu, ihraama, 
uffadhuu, salaati. 

15- hajjii niyyaa godhi. 

,Labbeyka hajjan-labbeyka 
Allaahumma labbeyka labbeyka 
laa shariika laka 
labbeyka<innalhamda 
wanni'imata laka walmulka 
laashariika lak. 

16- Egasii minatti deemi,achi 
qubadhu,zuhrii,asrii,magriibaafii 
ishaaii achitti salaati,gaggabaabsi 
garuu walitti hinqabin.achuma 
buli,subhis achumatti salaati. 

zulhijjaah guyaa 9ffaa. 

17- guyyaa 9ffaa yogguu aduun 
baate achirraa ka'ii gara arafaa 
deemi.arafaa dhaqi,yoo 
dandayame namirah 
qubadhu,yookaanis bakkuma 
siiflaafte arafarraa 
qubadhuu,zikriifii du'aaii itti fufi 





akka abbaa lubbuutti.hinlaafin 
hinhifatin. 18-yogguu zuhriin 
gaye salaata zuhriifii asrii jam'ii 
duraa godhii gaggabaabsii 
salaati.akkuma nabiin keenya 
s.a.w. godhetti. 19-egasii du'aii 
itti fufi ,qiblatti fuula 
deebi'ii,harka banii,waywaadhu 
rabbitti.yaa du'aa'ii guyyaa sanii 
haalaan jabduudha.mataa keetiif 
muslimtoota hundaaf Rabbi 
kadhadhu. 

20- yogguu aduun seente 
achirraa ka'ii gara muzdalifaa 
deemi. yeroo muzdalifaa 
dhaqxee magriibaafii ishaa'ii 
jamii boodaa salaati. 

21- yogguu fajare subhii 
salaati,gara mash'arul haraam 
(eddoo masjiidaa) 

deemi.du'aaiifii zikrii itti fufi 
hanga haalaan bariee ifuu. 
zulhijjah guyyaa lOffaa. 

22- osoo aduun hinbaane gara 
minaa sossohi. waadii muhassar 
yogguu geyse daddafii 


demi.ciracha torba karaa 
guuradhu. 

23-wayta mina geyse jamratul- 
aqabaa darbadhu.isiin boolla 
moggaa gama makkaati. cirracha 
7n darbadhu.takka takkaan 
takbiiraa wajji jechaa darbi. 

24-egasii as deebi'ii wareega kee 
qali, yeroo ammaa halli abbaan 
ufii qaluu waan hinmijjanneef 
gatii beyladaa tokkoon bitan 
baankii islaamatti galii godhuu 
qofaatu gaya. bara dabre hijra 
1433 yeroo nuti hajji goone 
gatiin qaliinsa 1 riyaala sawdii 
430 ture.garuu oliifii gadi 
siiquunis nimala.namni 
waaqaluu dadhabe guyyaa 
kudhan soomana. 3 hajjii 
keysatti 7ammoo eega galeeyi. 
atis yoo waaqaluun siif 
hinmijjaawin akkanumatti 
soomanta. egasii mataa kee haadi 
(gabaabsi)dubaartiin fixarraa 
murti. 

2 5-kara makkaa deemii dhaqi 
xawaafa ifaadaa godhi.saiyii 
oriisaa safaaf marwaatis itti 


aansii godhi.akkuma umraa 
keysatti ibsametti 

26- Achumaan uf duuba kara 
minaa asdeebi'i demii dhaqii 
mina buli. 

zulhijjah guyyaa llffaa 

27- guyyaa llffaa achumatti 
orraafadhuu yogguu aduun 
jallate deemii jamaraata dhaqii 
boolla sadeenuu 
darbadhu.ciracha torba torbaan 
waliigalli digdamii tokko.bolla 
dura tan gama masgiida khiif as 
aanturraa jalqabi darbi du'aa'ii 
godhu.tajiddutis akkasumatti 
darbi du'aa'ii godhi. tamoggaa 
(aqabaatis) darbi du'aa'ii dhiisii 
deemi. 

zulhijjaah guyyaa 12 

28- Guyyaa 12ffaatis kkasumatti 
darbi, yoojarjarte deemi, 
yookaan minumatti deebi'ii buli. 
zulhijjah guyyaa 13 

2 9-Guyyaa 13ffaatis 
darbi.ammaa xumurtee minarraa 
ka'i.bakka tessoo ketiitti 
makkaatti gali., 





Ziyaaraa masgiida rasuulaa 
S.A.W. kan madiinaa. 

30-amma hajjitee fixxee masgida 
rasuul a.a.w. kan madiinaa 
ziyaari. masgida nabiitti salaati. 
yoo dandeesse rowdatti salaati. 
achumaan achi bahii 
Rasuularratti s.a.w. salaamtaa 
qarai,Abuubakariifii umarirrattis 
salaamadhu. 31-qabroota 
baqii'i kan sahaabonni 10,000 ol 
itti awwaalame ziyaari. uhud fi 
qabroota shuhadaa'aa (hamzaa 
fa'i)s ziyaari. masgiida qubaa tis 
ziyaari. 

32-guyyaa kara biyya teetii 
deemtu xawaafa 
dhaammannaa (xawaaful 
wadaa'i) godhi xawaafii 
achumaan ka hinturretti karaa 
seeni.yoo osoo hin deemne 
ooltee (bulte) xawaafa 
dhaammannaa kana irra deebi'ii 
godhi.Asirratti hajjii tee 
xumurtee jirta, siifii muslimtoota 
hundarraayis Rabbiin haa 
qeebaluu. Alhamdu liLLAAHI 
RABBIL aalamiin. 


wantoota hajjii keysatti 
dhoowwaman. 

33-namni hajjii hidhatee eegale 
tokko hanga fixutti wantoota 
armaan gadii kanarraa 
fagaachuu qaba. 

1-Rifeensaafi qeensa isaa 
cirachuu/muruu / 

.2-waan urgaawu dibachuu, 
samunaa urgaawunis dhiqachuu. 

3- bineensa al'ooluu /ajjeesuu/. 

4- warra isaatiin wajji qunnamtii 
godhuu. 

5- haala fedhii itti kaasuun 
qaqqabuu,dhungachuufii,taphac 
huu,warra isaatiin wajji. 

6- qadhimuufii nikaaha hidhuu 
ufiifis tahee nama birootiif. 

7- guwantii harkaa uffachuu 

8- Dhiirti mataa 

hagooggachuu,kofiyaa,imaamata, 
kkf uffachuu. 

9- uffata qaamatti naannawu 
kofoo,marxoo,mudawwara,shaa 
miza, paantii,kkf uffachuu. 

10- Dubartiin ammoo fuula 
hagooggachuun, niqaabaafii 
burqu'a uffachuun 


dhoowwaadha. 

11-kan dhowwaa hinqabne 
ammoo -hamartii/qubee/, 
manzaraa ijaa, erfoona gurraa, 
saa'ah harkaa, samunaa 
hinurgooyneen 
fayyadamuu,mataafii qaama 
dhiqachuun, homaa dhoowwaa 
hinqabdu. 

34- mormii,muggutiifii 
dogoggorri hundi 
dhoowwaadha.akkuma san 
muslima dararuun jechootaafii 
hojiinis dhowwaadha.namni 
hedduun kun bakka takkatti 
walitti qabamee walitti 
gufachuun,walitti bu'uun waan 
hafa hinqabnee waan taheef. 
=hin'aarin hinlolin 
hindallanin.harkaa fii afaaniin 
nama hinmiidhin 
.=obsi,dhiifama godhi, araarami 
Rabbiin siif araaramaa. 

35- dhaamsa dhumaa- 

-yaa haajii keenya kabajamaa! 
kunoo gaa gargaarsa Rabbiitiin 
hajjii goote,waan guddaa 
dalayde,yoorabbi jedhe 





araarama isaa argatte, 
milkooyte, tanaaf wilii jallinatti 
hindeebi'in. asii galtee badii adda 
addaa tan akka shirkii,salaata 
dhiisuu, zinaa godhuu, farshoo 
dhuguu, haqa namaa hatuu, 
saamuu,dubartiin hijaaba 
uffachuu dhiisuu, ...badiilee kkf 
hundarraa fagaadhu.yoo duran 
nama hamaa nama arrabsu,kan 
harkaan namatti jarjaru,kan 
boonu taates amma booda 
irraanfadhu, ittin deebi'in. 
yogguu badii takkatti dhihaatte 
qaxab jedhii ufqabii yaadadhu- 
hajjii dhaqee 

galeemoo?qaanyiidha! abadan! 
hintahu jedhii jalaa didii 
sheyxaana 

qaanyeysi.astagfiruLLaah jedhii 
irraa debi'i. 

Yaa haajii keenya jaalatamaa! Ati 
amma yogguu asirraa galte nama 
haarawa biroo tahii gali.sii dur 
taatee hingalin.jirjiirami,amma 
haarawa dhalatte waan 
taheef.ibaadaa Rabbii s.w. hanga 
dur daran jabeysi. salaata, 


jum'aafii jamaa'ah, masgiida, 
qaraatii qur'aanaa,zikrii 
Rabbii,du'aaii,sadaqaa,diin 
gargaaruu,fii toltuu fii kheyrii 
waan tahe hunda akkaan itti 
jabaadhu.warraa ilmaan kee 
diinirratti ajaji,haadhaaf abbaa 
kee, ollaa kee, obboleyyan 
muslimaa hunda dinitti 
ajaji,gorsi, yaadachiis,Walumaa 
galatti ajaja Rabbiitiifii ergamaa 
isaa nabi Muhammad s.a.w. 
dhagayi,diin kee jabeysii,irratti 
jiraadhuu irratti du'i. 

wasallallaahu alaa nabiyyinaa 
muhammadin wasallam. 





